stanford-oval/wikipedia huggingface dataset:
Dieselsähköinen voimansiirto
Historiaa

Eräs ensimmäisistä dieselkoneilla varustetuista aluksista (aivan ensimmäinen oli tanskalainen M/S Selandia), venäläinen jokitankkeri Vandal oli myös ensimmäinen dieselsähköisellä koneistolla varustettu alus. Yhdysvaltain laivasto otti 1920-luvulta alkaen käyttöön höyryturbiini-sähkökäyttöisiä taistelulaivoja.
Suomessa dieselsähkökoneistot asennettiin ensimmäisinä panssarilaiva Väinämöiseen 1929 ja myöhemmin sisaralus Ilmariseen. Kolmas oli jäänmurtaja Sisu vuonna 1939. Vuodesta 1954, kun jäänmurtaja Voima valmistui, kaikki suomalaiset jäänmurtajat on varustettu dieselsähköisellä koneistolla.
Seuraava suuri kehitysaskel oli tarkastusalus Saaristo, joka valmistui vuonna 1965 Reposaaren Konepajalla Porissa. Aluksessa käytettiin koneiston säätötekniikassa ensi kerran puolijohdetekniikkaa, ns. syklokonverttereita, joka nopeasti osoittautuikin oikeaksi kehityskuluksi, ja asennettiin sittemmin ensin jäänmurtaja Varmaan (Wärtsilä Oy Helsingin telakka 1968) ja sen jälkeen valmistuneisiin jäänmurtajiin sekä vuonna 1975 myös Saariston sisarlaiva Suuntaan.
Dieselsähköinen voimansiirto on yleistynyt laivoissa. Järjestelmään lisätään nykyään useimmin myös ns. ruoripotkurit. (Esimerkiksi ABB:n "Azipod") Tässä järjestelmässä potkurit sähkömoottoreineen ovat kääntyviä, toisin sanoen erillistä peräsintä ei enää tarvita. Alusta ohjataan kääntämällä moottoripakettia. Menetelmä antaa alukselle perinteistä ohjausjärjestelmää paremman ohjattavuuden. Suuren potkuriakselia pyörittävän mäntämoottoripääkoneen jäädessä pois, laivan värinöiden hallinta on helpompaa.
Panssarilaiva Väinämöinen
Dieselboy

| Dieselboy |
| --- | --- |
 Dieselboy esiintymässä Baltimoressa 6. heinäkuuta 2010.
Henkilötiedot
Koko nimi:  Damian Higgins
Syntynyt: 24. heinäkuuta 1972 (ikä 52) Tarpon Springs, Florida, Yhdysvallat
Ammatti:  DJ, tuottaja
Muusikko
Taiteilijanimi:  Dieselboy
Aktiivisena:  1991–
Tyylilajit:  drum and bass
Aiheesta muualla
www.humanimprint.com
  [ Muokkaa Wikidatassa ] [ ohje ]  
Damian Higgins, joka tunnetaan paremmin taiteilijanimeltään Dieselboy (s. 24. heinäkuuta 1972), on yhdysvaltalainen drum and bass -DJ ja -tuottaja Brooklynistä, New Yorkista.
Dieselboy perusti Human Imprint -levy-yhtiön vuonna 2002. Hän on myös sen syyskuussa 2010 perustetun alayhtiön SubHuman : Human Imprint yksi perustajista. Higgins oli yksi helmikuussa 2012 perustetun Planet Human -levy-yhtiön perustajista. Levy-yhtiö kattaa Human Imprintin ja SubHumanin julkaisuja.
Aiheesta muualla

Kuvia tai muita tiedostoja aiheesta Dieselboy Wikimedia Commonsissa
Eddie Shack

| Eddie Shack |
| --- | --- |

Henkilötiedot
Syntynyt: 11. helmikuuta 1937 Sudbury, Ontario
Kuollut: 25. heinäkuuta 2020 (83 vuotta) Toronto, Ontario
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  88 kg
Pelaajaura
Pääsarjaura:  1957–1975
Seurat:  Providence Reds (AHL) New York Rangers (NHL) Springfield Indians (AHL) Toronto Maple Leafs (NHL) Rochester Americans (AHL) Boston Bruins (NHL) Los Angeles Kings (NHL) Buffalo Sabres (NHL) Pittsburg Penguins (NHL) Oklahoma City Blazers (CHL)
NHL-varaus:  ei varattu
Edward Steven Phillip Shack (11. helmikuuta 1937 – 25. heinäkuuta 2020) oli kanadalainen jääkiekkoilija, pelipaikaltaan hyökkääjä. Häntä kutsuttiin lempinimillä ”the Entertainer” ja ”the Nose”". Shack edusti vuodesta 1957 vuoteen 1975 kestäneellä NHL-urallaan kuutta eri seuraa, mutta parhaiten hänet muistetaan Toronto Maple Leafs -seurasta, jossa hän voitti neljästi Stanley Cupin vuosina 1962, 1963, 1964 ja 1967.
Ennen NHL-uraansa Shack pelasi viisi kautta OHA-liigasa Guelph Biltmoresin joukkueessa. NHL-uransa jälkeen jo kerran lopetettuaan, hän palasi vielä Ontarion senioriliigan peleihin ja pelasi yhdeksän pelin verran Whitby Warriorsin joukkueessa.
Shack ei ollut kaukalon kirkkaimpia tähtiä – hän ylitti urallaan vain neljästi kahdenkymmenen maalin ja neljänkymmenen pisteen rajan. Hänet tunnettin enemmänkin kovaa taklaavana pelaajana.
Shack kuoli 25. heinäkuuta 2020 sairastettuaan pitkään kurkkusyöpää.
Divina Galica

| Divina Galica |
| --- | --- |
 Galica ajamassa Brabham BT37 -autoa Historic Grand Prix -tapahtumassa 2009.
Henkilötiedot
Kansalaisuus:   Britannia
Formula 1 -ura
Aktiivivuodet:  1976, 1978
Talli(t):  Surtees, Hesketh
Kilpailuja:  3 (0 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1976
Viimeinen kilpailu:  Brasilian Grand Prix 1978
Divina Galica (s. 13. elokuuta 1944) on brittiläinen entinen alppihiihtäjä ja moottoriurheilija.
Ura > Talviurheilulajit

Galica osallistui vuoden 1964 talviolympialaisiin kilpaillen syöksylaskussa ja pujottelussa. Hän osallistui myös vuosien 1968, 1972 sekä 1992 talviolympialaisiin. Hän teki myös Britannian naisten syöksylaskun nopeusennätyksen 125 mailin tuntinopeudella.
Ura > Formula 1

Naispuolinen Galica yritti Formula 1 -osakilpailuun kolmasti. Kauden 1976 Britannian kilpailusta hän karsiutui Surtees-Fordilla. Mike Wilds ja Lella Lombardi viipyivät Brands Hatchin kierroksella Galicaa kauemmin, mutta koko kolmikko oli parin sekunnin erolla hitaampi kuin kilpailuun päässeet. Parin vuoden tauon jälkeen hän yritti Hesketh-tallissa Argentiinan ja Brasilian kilpailuissa. Hän oli molemmissa koko joukon hitain.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1976 | Shellsport/Whiting | Surtees TS16 | Cosworth V8 | BRA | RSA | USW | ESP | BEL | MON | SWE | FRA | GBR DNQ | GER | AUT | NED | ITA | CAN | USA | JPN | NC | 0 |
| 1978 | Olympus Cameras with Hesketh | Hesketh 308E | Cosworth V8 | ARG DNQ | BRA DNQ | RSA | USW | MON | BEL | ESP | SWE | FRA | GBR | GER | AUT | NED | ITA | USA | CAN | NC | 0 |
Muuta

Galica on Brittiläisen imperiumin ritarikunnan jäsen.
Dave Franco

| Dave Franco |
| --- | --- |
 Dave Franco vuonna 2016.
Henkilötiedot
Koko nimi:  David John Franco
Syntynyt: 12. kesäkuuta 1985 (ikä 39) Palo Alto, Kalifornia, Yhdysvallat
Ammatti:  näyttelijä
Näyttelijä
Aktiivisena:  2006–
Aiheesta muualla
IMDb 
Elonet
David John "Dave" Franco (12. kesäkuuta 1985 Palo Alto, Kalifornia) on yhdysvaltalainen näyttelijä. Hänellä on isänsä puolelta portugalilaiset ja ruotsalaiset sukujuuret ja äitinsä puolelta venäjänjuutalaiset sukujuuret. Näyttelijä James Franco on hänen veljensä.
Ura

Dave Franco aloitti uransa pikkurooleissa elokuvissa, kuten Superbad ja Charlie St. Cloud. Hänen läpimurtoroolinsa oli elokuvassa 21 Jump Street. Hänen uransa muita elokuvia ovat muun muassa Suuri puhallus, Suuri puhallus 2, Naapurit ja Warm Bodies. Hän näytteli myös komediasarjan Tuho-osasto yhdeksännellä kaudella.
Yksityiselämä

Dave Franco meni naimisiin Alison Brien kanssa vuonna 2017.
Aiheesta muualla

Kuvia tai muita tiedostoja aiheesta Dave Franco Wikimedia Commonsissa
Dave Franco Internet Movie Databasessa. (englanniksi)
Dave Francon viralliset Facebook-sivut
Edmund Nowicki

Edmund Nowicki
Edmund Nowicki (13. syyskuuta 1900 Trzemeszno – 10. maaliskuuta 1971) oli puolalainen roomalaiskatolinen piispa. Hänet vihittiin papiksi 15. maaliskuuta 1924 ja nimitettiin Gdańskin koadjuuttoripiispaksi sekä Hadrianen titulaaripiispaksi 26. huhtikuuta 1951. Piispaksi vihkiminen seurasi 21. syyskuuta. Pääkonsekraattorina toimi Walenty Dymek, jota avustivat Franciszek Jedwabski ja Lucjan Bernacki.
Nowicki sai 1. joulukuuta 1956 nimityksen Thuggan titulaaripiispaksi ja 7. maaliskuuta 1964 Gdańskin piispaksi. Hän osallistui Vatikaanin toiseen kirkolliskokoukseen ja kuoli 70-vuotiaana virassa.
Early Steppenwolf

| Early Steppenwolf Steppenwolf |
| --- | --- | --- |

Livealbumin tiedot
 Äänitetty : The Matrix, San Francisco 14. toukokuuta 1967
 Julkaistu: heinäkuu 1969
 Tuottaja(t): Peter Abram
 Tyylilaji: psykedeelinen rock blues rock
 Kesto: 43.37
 Levy-yhtiö: ABC Dunhill MCA Records
Listasijoitukset
  # 29
Steppenwolfin muut julkaisut
| At Your Birthday Party 1969 | Early Steppenwolf 1969 | Monster 1969 |
Early Steppenwolf on Steppenwolfin livealbumi, joka on nauhoitettu vuonna 1967, kun yhtye tunnettiin vielä The Sparrows -nimellä. Albumi nauhoitettiin livenä The Matrix -clubilla San Franciscossa toukokuussa 1967.
Kappaleet

"Power Play" (Kay) – 2:55
"Howlin' for My Darlin'" (Dixon/Howlin' Wolf) – 4:53
"I'm Going Upstairs" (Hooker) – 7:14
"Corina, Corina" (arr. Kay) – 3:54
"Tighten up Your Wig" (Kay) – 3:14
"The Pusher" (Axton) – 21:27
Muusikot

John Kay – laulu, kitara
Mars Bonfire – kitara
Nick St. Nicholas – basso
Goldy McJohn – urut, kosketinsoittimet
Jerry Edmonton – rummut
Dave Freudenthal

| David Duane Freudenthal |
| --- | --- |

Wyomingin 31. kuvernööri
Edeltäjä:  Jim Geringer
Seuraaja:  Matt Mead
Henkilötiedot
Syntynyt: 12. lokakuuta 1950 (ikä 73)
Tiedot
Puolue:  demokraatti
David Duane (Dave) Freudenthal (s. 12. lokakuuta 1950) on yhdysvaltalainen demokraattipoliitikko, asianajaja ja ekonomisti joka toimi Wyomingin 31.kuvernöörinä vuosina 2003–2011.
Varhaiset vaiheet

Freudenthal syntyi Wyomingin Thermopolisissa. Hän oli vanhempiensa kahdeksasta lapsesta seitsemäs. Hän opiskeli Amherst Collegessa ja sai vuonna 1973 taloustieteen kandidaatin arvon. Hän opiskeli lisäksi Wyomingin yliopiston College of Law'ssa lakia. Bill Clinton nimitti Freudenthalin vuonna 1994 silloisen kuvernööri Mike Sullivanin suosituksesta valtion asianajajaksi Wyomingissa. Hän jätti viran toukokuussa 2001.
Ura politiikassa

Freudenthal päätti lähteä ehdolle Wyomingin kuvernööriksi ja voitti vastaehdokkaansa, republikaani Eli Beboutin 7. marraskuuta 2002. Hän astui uuteen virkaansa 6. tammikuuta 2003. Hänet valittiin toiselle kaudelle 7. marraskuuta 2006.
Yksityiselämä

Freudenthalilla on aviopuoliso Nancy D. Freudenthal sekä neljä lasta: Donald, Hillary, Bret ja Katie.
Easy Living

”Easy Living” on Ralph Raingerin säveltämä ja Leo Robinin sanoittama musiikkikappale vuodelta 1937. Se sävellettiin Paramount Picturesin samannimiseen elokuvaan (suom. Vapaalippu paratiisiin), jossa se esitettiin instrumentaalina. Billie Holiday nauhoitti sen Teddy Wilsonin orkesterin kanssa kesäkuussa 1937, ja kappale yhdistetään usein juuri häneen. Kappaletta on käytetty myös elokuvien Muistojen yö (1939), Easy Living (1949) ja Chinatown (1974) musiikkiraidalla.
Hitaan balladin sanat kertovat rakkaan ihmisen kanssa elämisen helppoudesta.
Lukuisat jazzartistit ovat nauhoittaneet kappaleen, ja sitä pidetään yhtenä tyylilajin standardeista. Muun muassa Dexter Gordon, Bill Evans, Miles Davis ja Clifford Brown ovat äänittäneet omat versionsa kappaleesta.
Diao Yinan

Diao Yinan, 刁|亦|男, Diāo Yì'nán, (s. 1969 Xi'an, Shaanxi) on kiinalainen elokuvaohjaaja, käsikirjoittaja ja ajoittain myös näyttelijä. Hänen elokuvansa Bai Ri Yan Huo ('Musta hiili, ohut jää') sai vuonna 2014 Berliinin elokuvajuhlien Kultainen karhu -palkinnon
Elämäkerta

Diao valmistui 1992 Teatterin keskusakatemiasta ja on työskennellyt käsikirjoittajana ohjaajien Shi Runjiu ja Zhang Yang kanssa. Diao on ohjannut kaksi omaa elokuvaa, vuonna 2003 valmistuneen Uniform ja vuonna 2007 valmistuneen Night Train, jonka ensi-ilta oli Un Certain Regard -kilpailussa vuonna 2007 Cannesin elokuvajuhlilla.
Filmografia > Käsikirjoittajana

| Vuosi | Englanninkielinen nimi | Kiinankielinen nimi | Ohjaaja |
| --- | --- | --- | --- |
| 1997 | Spicy Love Soup | 爱情麻辣烫 | Zhang Yang |
| 1999 | Shower | 洗澡 | Zhang Yang |
| 2001 | All the Way | 走到底 | Shi Runjiu |
| 2003 | Uniform | 制服 | Diao Yinan |
| 2007 | Night Train | 夜行列车 | Diao Yinan |
| 2014 | Black Coal, Thin Ice | 白日焰火 | Diao Yinan |
Filmografia > Ohjaajana

| Vuosi | Englanninkielinen nimi | Kiinankielinen nimi | Huomautuksia |
| --- | --- | --- | --- |
| 2003 | Uniform | 制服 | Dragons and Tigers Award palkittiin 2003 Vancouver International Film Festival |
| 2007 | Night Train | 夜行列车 | ensi-ilta oli Un Certain Regard -kilpailussa vuonna 2007 Cannesin elokuvajuhlilla |
| 2014 | Black Coal, Thin Ice | 白日焰火 | Berliinin elokuvajuhlien Kultainen karhu -palkinto |
Filmografia > Näyttelijänä

| Vuosi | Englanninkielinen nimi | Kiinankielinen nimi | Rooli | Ohjaaja |
| --- | --- | --- | --- | --- |
| 2003 | All Tomorrow's Parties | 明日天涯 | Xiao Zhuai | Nelson Yu Lik-wai |
Aiheesta muualla

Diao Yinan Internet Movie Databasessa. (englanniksi)
Diao Yinan (Arkistoitu – Internet Archive) at the Chinese Movie Database
Short biography (Arkistoitu – Internet Archive) from the Global Film Initiative
D’Angelo

| D'Angelo |
| --- | --- |
 D'Angelo esiintymässä Pori Jazz -festivaalissa 2012.
Henkilötiedot
Syntynyt: 11. helmikuuta 1974 (ikä 50) Richmond, Virginia, Yhdysvallat
Ammatti:  laulaja-lauluntekijä, musiikkituottaja
Muusikko
Taiteilijanimi:  D'Angelo 
Laulukielet:  englanti
Aktiivisena:  1991-
Tyylilajit:  R&B, soul, neo soul, funk
Soittimet:  laulu, piano, kosketinsoitin, hammond-urut, rummut, basso, kitara, Rhodes
Levy-yhtiöt:  EMI, Virgin, J Records, RCA Records
  [ Muokkaa Wikidatassa ] [ ohje ]  
Michael Eugene Archer (s. 11. helmikuuta 1974 Richmond, Virginia), taiteilijanimeltään D'Angelo, on Grammy-palkittu yhdysvaltalainen soul-musiikin laulaja, pianisti, kitaristi, lauluntekijä ja tuottaja.
Diskografia > Albumit

Brown Sugar (1995)
Live at the Jazz Cafe (1998)
Voodoo (2000)
Black Messiah (2014)
Diskografia > Singlet

"Brown Sugar"
"Cruisin'"
"Lady"
"Me and Those Dreamin' Eyes of Mine"
"Devil's Pie"
"Left & Right"
"Untitled (How Does It Feel)"
"Send It On"
Näiden lisäksi D'Angelo on tehnyt lukuisia vierailevia esiintymisiä muiden artistein levytyksillä.
Dance Central 2

| Dance Central 2 |
| --- | --- |

Kehittäjä:  Harmonix Music Systems
Julkaisija:  Harmonix Music Systems
Jakelija:  Microsoft Game Studios
Pelisarja:  Dance Central
Julkaistu:  EU 21. lokakuuta 2011 AUS 21. lokakuuta 2011 NA 25. lokakuuta 2011 JP 27. lokakuuta 2011
Lajityyppi:  tanssipeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo PEGI: 12
Alusta:  Xbox 360
Jakelumuoto:  DVD
Lisää peliartikkeleitaVideopelien teemasivulla
Infobox OK : 
Dance Central 2 on Harmonix Music Systemsin kehittämä ja julkaisema tanssipeli, joka on julkaistu vuonna 2011 Xbox 360:lle.
Peli julkistettiin E3 2011 -pelimessuilla.
Pelin edeltäjä on Dance Central. Pelin seuraaja Dance Central 3 julkistettiin E3 2012 -pelimessuilla.
Pelaaminen

Pelissä menestyäkseen pelaajan on toistettava ruudulla näkyvän pelihahmon tanssiliikkeet parhaansa mukaan. Uusina ominaisuuksina Dance Central 2:ssa on ääniohjaus, kaksinpeli, johon voi liittyä tai josta poistua tanssin ollessa käynnissä, kampanjamoodi sekä parannellut kuntoilumoodi ja harjoittelumoodi.
Hahmot

Pelissä on yhteensä 14 hahmoa, joista yhdeksän on uusia ja viisi vanhoja. Kaksinpeliä ajatellen tanssihahmot on jaettu eri teemojen mukaan. Riptide-tiimi on urheilullisesti pukeutunut, Lu$h-tiimi on pukeutunut merimiespukuihin, Flash4wrd on naishiphop-tanssiryhmä, Hi-Def on miestanssiryhmä, Glitterati on salaperäinen ryhmä, joka edustaa antagonista puolta pelissä ja D-cypher on robottitanssiryhmä, jonka saa kampanjamoodia pelatessa. Ninja Crew ja Icon Crew lisättiin peliin ilmaiseksi päivityksillä.
Hahmot > Uudet

Bodie (Riptide)
Lil’ T (Flash4wrd)
Jaryn (Glitterati)
Kerith (Glitterati)
Glitch (Hi-Def)
CYPH-78 (D-Cypher)
CYPH-56 (D-Cypher)
Bernice (D-Cypher Elite)
Blue Ninja (Ninja Crew)
Frenchy (Icon Crew)
Marcos (Icon Crew)
Hahmot > Vanhat

Angel (Lu$h)
Emilia (Riptide)
Mo (Hi-Def)
Miss Aubrey (Lu$h)
Taye (Flash4wrd)
Dr. Tan (D-Cypher Elite)
Pink Ninja (Ninja Crew)
Oblio (D-Cypher Elite)
Vastaanotto

IGN antoi pelille arvosanaksi 9/10 arvostelussaan mainiten parannuksista aiempaan samanaikaisen moninpelin tuen.
Aiheesta muualla

Dance Central 2 MobyGamesissa (englanniksi)
Eddie Rips Up the World Tour

Eddie Rips Up the World Tour oli heavy metal -yhtye Iron Maidenin kiertue vuonna 2005. Kiertua perustui vuonna 2005 julkaistuun The Early Days DVD:hen, kiertueella ei soitettu yhtään 22 vuotta nuorempaa kappaletta. Yhtye vieraili Suomessa 6. ja 7. heinäkuuta Helsingin Hartwall  Areenassa. Kaksi päivää Suomen keikkojen jälkeen Iron Maiden esiintyi Göteborgin Ullevi-stadionilla 56 000 katsojan edessä. Konsertti esitettiin muun muassa Ruotsin ja Suomen televisiossa.
Settilista

Intro: The Ides of March (albumilta Killers)
Murders in the Rue Morgue (albumilta Killers)
Another Life (albumilta Killers)
Prowler (albumilta Iron Maiden)
The Trooper (albumilta Piece of Mind)
Remember Tomorrow (albumilta Iron Maiden)
Where Eagles Dare (albumilta Piece of Mind)
Run to the Hills (albumilta The Number of the Beast)
Revelations (albumilta Piece of Mind)
Wrathchild (albumilta Killers)
Die With Your Boots On (albumilta Piece of Mind)
Phantom of the Opera (albumilta Iron Maiden)
The Number of the Beast (albumilta The Number of the Beast)
Hallowed Be Thy Name (albumilta The Number of the Beast)
Iron Maiden (albumilta Iron Maiden)
Running Free (albumilta Iron Maiden)
Drifter (albumilta Killers)
Sanctuary
Yhtye soitti myös kiertueen avauskonsertissa Tšekin Prahassa "Charlotte the Harlot" -kappaleen mutta pudotti sen pois setistä sen jälkeen.
Ecuadorin naisten jalkapallomaajoukkue

Ecuadorin naisten jalkapallomaajoukkue on Ecuadorinn naisten edustusjoukkue jalkapallossa. Se toimii Ecuadorin jalkapalloliiton alaisuudessa. Ecuador on pelannut kertaalleen maailmanmestaruuskilpailuissa. Tämä tapahtui Kanadassa 2015, jolloin se hävisi kaikki lohkovaiheen ottelunsa. Copa Américassa se on ollut parhaimmillaan kolmas vuonna 2014. Maaliskuussa 2019 Ecuadorin sijoitus maailmanrankingissa oli 62. Sen historian paras sijoitus on 46. Ensimmäiset maaottelunsa Ecuador pelasi tammikuussa 1995 vuoden 1995 MM–kilpailujen karsinnoissa. Ensimmäinen ottelu oli 8. tammikuuta Brasiliaa vastaan, jolloin Ecuador hävisi 13–0.
Aiheesta muualla

Kuvia tai muita tiedostoja aiheesta Ecuadorin naisten jalkapallomaajoukkue Wikimedia Commonsissa
Conmebolin naisten maajoukkueet
Argentiina
Bolivia
Brasilia
Chile
Ecuador
Kolumbia
Paraguay
Peru
Uruguay
Venezuela
Dieselöljy

Fysikaalisia perusteita
Aurinko · Auringon säteily

Fotosynteesi · Kasvi · Biomassa
 Humifikaatio · Fossiloituminen
Palaminen
Fossiiliset polttoaineet
Kivihiili · Maakaasu ·
 Maaöljy:
(Bensiini · Diesel · Polttoöljy) 
· Turve
Biopolttoaineet
Bioetanoli · Biodiesel · Biokaasu · Puupelletti · Puupolttoaine · Puukaasu
Muita käsitteitä
Energiakasvi · Epätavanomainen öljy · Ydinpolttoaine
Dieselöljy, lyhyemmin pelkästään diesel, joskus myös nafta, on kevyttä polttoöljyä eli kaasuöljyä, jota käytetään dieselmoottorien polttoaineena. Sitä on jalostettu hieman pidemmälle kuin lämmityspolttoöljyä rikki- ja hiukkaspäästöjen vähentämiseksi. Dieselin käytöstä syntyy hiilidioksidipäästöjä 2,6 kg/litra. 
Moottorikäyttöön tarkoitetun dieselöljyn standardi on EN590, tiheys 0,80 kg/l (15 °C:ssa) ja sitä käytetään mm. raskaissa ajoneuvoissa.
Dieselöljyä on markkinoilla sekä kesä- että talvilaatuina. Talvilaatuisen dieselöljyn samepiste on alempi. Samepiste tarkoittaa lämpötilaa, jonka alittuessa dieselöljy muuttuu väriltään kirkkaasta sameaksi. Sameneminen johtuu dieselöljyn sisältämän parafiinin kiteytymisestä. Samepisteen alapuolella dieselöljy jäykistyy, jolloin se ei enää kulje polttoaineputkistossa.
Dieselöljyn biologinen korvike on biodiesel, jota voidaan valmistaa muun muassa rypsi-, rapsi- ja sinappiöljystä.
Dieselöljyyn sekoitetaan toisinaan petrolia, minkä väitetään aiheuttavan moottoririkkoja. Petrolia väitetään myös ilmastovaikutuksiltaan dieselöljyä saastuttavammaksi. On kehitteillä optisia laitteita, joilla jatkettu diesel paljastuu.
Laadut (samepiste / suodatettavuus):
Kesälaatu −5 / −15 °C
Välilaatu −15 / −25 °C
Talvilaatu −29 / −34 °C
Arktinen −40 / −44 °C
Dieselin myynti Suomessa

Suomessa dieseliä myyvät eniten seuraavat huoltoasemat:
Neste 39,1 %
Teboil 27,4 %
St1 19,2 %
ABC 12,6 %
Suomalainen Energiaosuuskunta eli SEO 1,7 %
Aiheesta muualla

Wikimedia Commonsissa on kuvia tai muita tiedostoja aiheesta .
OVA-ohje: Dieselöljy (Arkistoitu – Internet Archive)
Liikenne ja kestävä kehitys
| --- | --- |
Biopolttoaine:  bioetanoli • E85 • biodiesel • biokaasu
Uusiutuva energia:  aurinkovoima • aurinkokenno • tuulivoima • vesivoima • biomassa
Kemiallinen:  polttokenno • vetytalous • metanolitalous
Teemasivut:  Kestävä kehitys • Ympäristönsuojelu • Energia
Sýroksen lentoasema

Sýroksen lentoasema ”Dimítrios Vikélas” (kreik. Κρατικός Αερολιμένας Σύρου «Δημήτριος Βικέλας», Kratikós Aeroliménas Sýrou «Dimítrios Vikélas», IATA: JSY, ICAO: LGSO, YPA: ΚΑΣΟΒ) on kansallinen lentoasema Sýroksen saarella Kreikassa.
Lentoasema otettiin käyttöön vuonna 1991. Se on omistettu sýroslaiselle kirjailija ja liikemies Dimítrios Vikélakselle.
Lentoasema sijaitsee noin kaksi kilometriä saaren pääkaupungista Ermoúpolista etelään. Lentokentän kiitotien pituus on 1 080 metriä ja leveys 30 metriä, ja se on rakennettu noin 72 metrin korkeudelle merenpinnasta laskettuna.
Edmund Purdom

Edmund Purdom elokuvan Ylioppilasprinssi-trailerissa.
Edmund Anthony Cutlar Purdom (19. joulukuuta 1924 – 1. tammikuuta 2009) oli brittiläinen näyttelijä. Hän syntyi Welwyn Garden Cityssä, Hertfordshiressa, ja opiskeli St Ignatius' Collegessa.
Purdom aloitti uransa teatterin lavalla 1945 näytellen Shakespearen Romeossa ja Juliassa ja Molièren Luulosairaassa. Hänen tunnetuimmaksi elokuvaroolikseen jäi nimiosa Mika Waltarin romaanin Hollywood-filmatisoinnissa Sinuhe, egyptiläinen (1954).
Purdom muutti Roomaan ja oli naimisissa neljästi. Hänen puolisonsa oli 1960-luvun alussa lyhyen aikaa näyttelijä Linda Christian.
Aiheesta muualla

Edmund Purdomin muistokirjoitus Helsingin Sanomissa[vanhentunut linkki]
Edmund Purdom Internet Movie Databasessa. (englanniksi)
Delirium (Ellie Gouldingin albumi)

| Delirium Ellie Goulding |
| --- | --- | --- |

Studioalbumin tiedot
 Äänitetty : 2014–2015
 Julkaistu: 6. marraskuuta 2015
 Tuottaja(t): Klas Åhlund, Jim Eliot, Carl Falk, Fred Gibson, Calvin Harris, Joe Kearns, Chris Ketley, Anders Kjær, Greg Kurstin, Guy Lawrence, Joel Little, Kristian Lundin, Major Lazer, Jimmy Napes, Max Martin, Ali Payami, Picard Brothers, Laleh Pourkarim, Ilya Salmanzadeh, The Struts, Peter Svensson, Synthomania, Ryan Tedder, Gustaf Thörn, Noel Zancanella
 Tyylilaji: dance, synthpop, pop
 Kesto: 56.31
 Levy-yhtiö: Polydor
Muut kannet
 Japanin painoksen kansikuva
Listasijoitukset
  Suomen virallinen lista: 24.
Ellie Gouldingin muut julkaisut
| Halcyon Days 2013 | Delirium 2015 | Brightest Blue 2020 |
Singlet albumilta Delirium
 ”On my Mind” Julkaistu: 17. syyskuuta 2015  ”Army” Julkaistu: 9. tammikuuta 2016  ”Something in the Way You Move” Julkaistu: 19. tammikuuta 2016
Delirium on brittiläisen popartistin Ellie Gouldingin neljäs studioalbumi, joka julkaistiin 6. marraskuuta 2015. Albumi nauhoitettiin vuosina 2014–2015 pääasiassa Englannissa ja Yhdysvalloissa. Albumi sai kriitikoilta positiivisia arvioita tuotannosta, mutta musiikin monipuolisuus kyseenalaistettiin. Delirium nousi ensimmäisellä viikolla kolmanneksi sekä Britannian albumilistalla että Yhdysvalloissa Billboard 200 -listalla. Suomessa albumi nousi virallisen albumilistan sijalle 24.
Taustaa

Ellie Goulding on itse kertonut Deliriumin saundin olevan tarkoituksella huomattavasti popimpi kuin hänen aikaisemmilla julkaisuillaan. NME:n haastattelussa Goulding kertoi tulevasta albumistaan näin: "Osa minusta ajattelee tämän albumin jonkinlaisena testinä/kokeena, kokeena tehdä iso pop-albumi; Tein tietoisen valinnan, että tahdoin sen olevan uudella tasolla".